### 27.    Gensidig orientering

**Åbent**

Sagsnr.: 326-2013-59473       J.nr.: 00.01.00            Dokumentnr.:
326-2016-3053

**Vedligeholdelse af private fællesveje, som fører til
offentlige strandområder**

[adresse] har ved brev af 18. april 2016 anmodet
kommunen om renovering af Stig Berg på grund af, at vejen er i ringe stand.
Vejen fører fra kommunevejen Frede Lauritsen ned til den offentlige strand ved
[adresse]. Vejen er hidtil blevet renoveret af kommunen (og gl. Gørlev
kommune) ved lapning af huller i forbindelse med klager over vejens stand.
Kommunen har tidligere (i 2011) tilkendegivet, at kommunen ville vedligeholde
vejen, indtil der var afholdt vejsyn. Der har endnu ikke været afholdt vejsyn,
men administrationen ser sagen i sammenhæng med den verserende sag vedrørende
den private fællesvej [adresse]. For at give en ensartet behandling af
lignende vejstrækninger, hvor private fællesveje fører til offentlige strande,
har kommunen besvaret henvendelse med, at Stig Berg er en privat fællesvej,
og at det er ejerne af de tilgrænsende ejendomme, som skal holde vejen i god og
forsvarlig stand i forhold til færdslens art og omfang. Kommunen vil i lighed
med tilgrænsende ejendomme kunne bidrage med en andel i forhold til offentlighedens
færdsel til stranden.

**Forslag til ny spildevandsplan for Kalundborg Kommune
sættes til politisk behandling i august**

Kalundborg Kommune og [adresse] har i første
halvår af 2016 arbejdet på et forslag til ny spildevandsplan for Kalundborg
Kommune. Forslaget forventes sat til politisk behandling i august.

Det overordnede formål med den nye spildevandsplan er at få
mest miljø for pengene. Den er baseret på en række visioner for området, og
behandler temaerne Vandløb og Søer, Forsyningssikkerhed, Drift og Økonomi,
Klimatilpasning og [adresse].

Efter behandling i Kommunalbestyrelsen i august sendes
forslaget i offentlig høring i 8 uger. I starten af høringsperioden vil kommune
og forsyning sammen afholde et eller flere borgermøder.